cyanic-selkie/wikianc huggingface dataset:
Hovet
Areena vihittiin virallisesti käyttöön 4. marraskuuta 1955 Ruotsi–Norja-jääkiekko-ottelua (7–2) varten. Katto rakennettiin vuoden 1962 MM-kilpailuja varten. Syksyllä 2002 areenan jokainen istuin vaihdettiin ja lisäksi päätyyn rakennettiin ravintola-alue.
Lauri Kärmeniemi
Seuraura
Runkosarjan 2012–2013 alussa HPK lainasi Kärmeniemen TuToon paikkaamaan loukkaantumisia. Hän pelasi joukkueessa lopulta koko kauden tehden 40 runkosarjaottelussa tehot 4+8=12 ja kymmenessä playoff-ottelussa kaksi maalia. Kärmeniemi voitti kauden päätteeksi Mestis-pronssia, mutta häneltä jäi kuitenkin pronssiottelu väliin pelikiellon takia. Kärmeniemi sai viimeisen välieräottelun jälkeen kolmen ottelun pelikiellon taklattuaan KooKoon Jussi Nättistä selkään.
Kärmeniemi siirtyi kaudeksi 2017–2018 Kärmeniemi siirtyi vuoden mittaisella sopimuksella Ranskan Ligue Magnusin Gothiques d’Amiensiin. Kaudeksi 2018–2019 hän siirtyi vuoden mittaisella sopimuksella monikansallisen Erste Ligan unkarilaisjoukkue Ferencvárosi TC:hen. Kärmeniemi voitti koko liigan puolustajien tehotilaston lukemalla +38. Hän sijoittui tehoilla 11+29=40 liigan puolustajien pistepörssissä neljänneksi. Kärmeniemi voitti sekä Erste Ligan mestaruuden että Unkarin Cupin. Toukokuussa 2019 hän teki FTC:n kanssa vuoden mittaisen jatkosopimuksen. Kaudella 2019–2020 Kärmeniemi sijoittui tehoilla 8+17=25 Erste Ligan puolustajien pistepörssissä kymmenenneksi. Hän voitti jälleen sekä Erste Ligan mestaruuden että Unkarin Cupin.
Elokuva jalostavasta rakkaudesta
Elokuva jalostavasta rakkaudesta on Mikko Niskasen ohjaama elokuva vuodelta 1967. Se perustuu Edvard Radzinskin näytelmään Elokuvaa kuvataan, joka puolestaan perustuu tositapahtumiin.
Osittaisdifferentiaaliyhtälö
Ratkaisun olemassaolo ja yksikäsitteisyys
Yleisin ratkeavuutta koskeva tulos on Cauchyn–Kovalevskajan lause, jonka mukaan yhtälöä koskevan Cauchyn tehtävän analyyttinen ratkaisu on yksikäsitteisenä olemassa, jos ODY on analyyttinen ratkaisun ja sen kaikkien derivaattojen suhteen. On kuitenkin löydettävissä jo melko yksinkertaisiakin osittaisdifferentiaaliyhtälöitä, joilla tämä ehto ei toteudu. Myös siinä tapauksessa, että ratkaisu on olemassa ja se on yksikäsitteinen, sillä saattaa olla ominaisuuksia, jotka tekevät siitä epäkäytännöllisen.
Juhani Lamminmäki
Lamminmäki sijoittui kolmanneksi pohjoismaisessa kapellimestarikilpailussa Tukholmassa 1987. Kilpailun jälkeen hän sai kiinnityksen Tapiola Sinfoniettan kapellimestariksi ja sen jälkeen hän oli Pori Sinfoniettan taiteellinen johtaja 1993–1998. Vierailevana kapellimestarina hän on johtanut Vantaan viihdeorkesteria, Radion sinfoniaorkesteria, Helsingin kaupunginorkesteria, Pietarin kaupunginorkesteria ja Malmön sinfoniaorkesteria. Hän on johtanut myös Finlandia Sinfoniettaa ja Soli Deo Gloria -kamariorkesteria.
Mauri Pekkarinen
Poliittinen ura
Pekkarinen oli kesäkuussa 2022 tehdyn laskelman mukaan kaikkien aikojen kuudenneksi useimmin täysistunnossa puhunut kansanedustaja yli 5200 puheenvuorollaan.
Syyskuussa 2018 Pekkarinen ilmoitti, ettei asetu ehdolle vuoden 2019 eduskuntavaaleissa. Sen sijaan hän asettui ehdolle kevään 2019 europarlamenttivaaleissa.
Etelä-Dakota
Maantiede
Etelä-Dakotan itäosa on osa Tornado Alleyksi kutsuttua aluetta. Osavaltion alueella havaitaan vuosittain keskimäärin 36 tornadoa.
Tatuointi
Historia
pienoiskuva|230px|right|Irezumi-tatuoituja japanilaismiehiä 1870-luvulta. pienoiskuva|Natsien keskitysleirin vangin tatuointi.
Tatuointivärien raskasmetallit
EU:n alueella on käytössä luettelo kemiallisista aineista, joita tatuointivärit eivät saa sisältää tai joille on määritelty epäpuhtausraja. Esimerkiksi bariumille tämä raja on 50 ppm epäpuhtautta. Se koskee kuitenkin vain epäpuhtautta, ja bariumia voi olla tatuointivärissä runsaasti, koska bariumsulfaatti on hyväksytty sallituksi tatuointiväriksi. Myös muille raskasmetalleille, kuten kromille ja elohopealle, on EU:n alueella määritelty epäpuhtausrajat.
Tatuoinnin poisto
Pienet tatuoinnit voidaan poistaa leikkaamalla iho pois tatuoinnin kohdalta. Tämän jälkeen ympärillä oleva iho venytetään ja ommellaan tikeillä kiinni. Vielä noin kämmenen kokoisen kuvan verran voidaan ihoa venyttää, mutta sitä suuremmat tatuoinnit tarvitsevat ihonsiirron toisaalta kehosta ja huomattavasti vaativamman kirurgisen operaation. Leikkauksella pystytään poistamaan tatuointi täydellisesti, mutta sen seurauksena ihoon jää aina arpi.
Toinen tapa poistaa tatuointi on ihon ”hiominen” hiilidioksidilaserilla. Tulokset riippuvat siitä miten syvällä muste ihossa on. Hiilidioksidilaserilla voidaan poistaa vain tasaisesti tehtyjä tatuointeja, joten piikeillä tehdyt tatuoinnit täytyy poistaa muulla tavalla. Hiilidioksidilaser jättää ihoon arven, joka saattaa olla pahakin. Värilaser on poistomenetelmistä tehokkain ja kallein, koska jokaisen eri värin poistoon tarvitaan oma laitteensa ja ne ovat harvinaisia.
Levikki
MediaAuditFinland tekee myös Kansallisen Mediatutkimuksen (KMT) jonka toteuttaa TNS Gallup Oy. Tästä saadaan ns. lukijaestimaatti, joka ilmaisee kuinka monta tuhatta lukijaa kunkin lehden keskimääräisellä numerolla on. Toinen selvitettävä arvo on kokonaistavoittavuusluku, joka kuvaa painetun lehden ja saman lehden digitaalisten versioiden lukemista. KMT toteutetaan puhelinhaastatteluna lehtien osalta ja nettikyselynä.
Sunit
Sunit eli suniantiloopit eli kääpiöantiloopit (Neotragus) on onttosarvisiin kuuluva sorkkaeläinsuku, johon kuuluu 3 lajia. Ne ovat solakoita ja hentoja, ja kaikkein pienimpiä antilooppeja. Kääpiöantiloopit ovat puna-antilooppien läheisiä sukulaisia, mutta ovat pienempiä, eivätkä niiden sarvet osoita ylöspäin, vaan taaksepäin. Sarvet on vain uroksilla. Naamarauhaset ovat silmien etupuolella. Niillä on myös sorkkien välissä rauhanen, joka kuitenkin puna-antiloopilla avautuu pitkänä halkeamana, kääpiöantiloopeilla pieninä huokosina. Polvien karvatupsut puuttuvat, ja sivuvarpaat ovat pienet tai puuttuvat kokonaan.
Swan Song Records
Yhtiön tunnus perustuu William Rimmerin maalaukseen Evening, Fall of Day.
Pietà
Kuvatyypin synty ja sen sovellutuksia
Saksassa 1300-luvulla syntynyt Pietà-hartauskuva levisi Italiaan vuoden 1400 tienoilla. Se oli erityisen suosittu Keski-Euroopassa. Monet saksalaiset ja puolalaiset 1400-luvun Pietà-kuvat korostavat näkyvästi Kristuksen haavoja.
Arvi A. Seppälä
Teoksia
Omalla nimellä: Nimimerkillä Mikko Mökkiläinen:
Willys MB
Historia
Sotavoimat ympäri maailman olivat kehittäneet joukko-osastojensa motorisointia ensimmäisen maailmansodan aikana ja sen jälkeen. Myös Yhdysvaltain armeijalla oli käytössään amerikkalaisen, raskaita nelivetoisia kuorma-autoja valmistaneen Four Wheel Drive Auto Co.:n ajoneuvoja, mutta siltä puuttui kevyt, tiedustelukäyttöön soveltuva, nelivetoinen ajoneuvo.
Lok Sabha
Lok Sabhassa on 35 valiokuntaa, joita on kahdenlaisia: pysyviä ja ns. ad hoc -komiteoita.
Kimmo Jylhämö
Jylhämö on tarkastellut filosofisissa julkaisuissaan muun muassa Slavoj Žižekin filosofiaa ja julkaissut Zizekin poliittista filosofiaa käsittelevän haastattelukirjan.
Ilmari Heikinheimo (muusikko)
Vuonna 2016 hän perusti yhdessä Helsingin Roihuvuori-seuran kanssa Itä-Helsingin Voodoo Jazz House (nyk. Voodoo Music Club) -klubin, jonka taiteellisena johtajana hän myös toimi ensimmäisen vuoden ajan.
Suomi talviolympialaisissa 2014
40px|Jääkiekko Jääkiekko
Suomen miesten jääkiekkomaajoukkue varmisti olympiapaikkansa maailmanrankingin perusteella vuoden 2012 MM-kilpailujen jälkeen. Samoin naisten maajoukkue varmisti maailmanrankingin perusteella olympiapaikkansa vuoden 2012 MM-kilpailujen jälkeen.
30px|Yhdistetty Yhdistetty
thumb|170px|Suomen olympiajoukkueen johtaja Mika Kojonkoski Sotšin olympialaisissa.
Gergő Wöller
Wöller paini Ateenan kesäolympialaisissa 2004, joissa hän sijoittui 19:nneksi hävittyään toisen ottelunsa lopulta neljänneksi sijoittuneelle Vasyl Fedoryšynille. EM-kilpailuista Wöller saavutti kolme pronssimitalia.
Xbox Series X ja Series S
Ohjain
Xbox Series X:n ja Xbox Series S:n ohjaimet muistuttavat ulkoasultaan Xbox Onen ohjainta, mutta niiden välillä on joitain eroavaisuuksia. Ohjaimessa on ristiohjain Elite-ohjaimen tapaan. Lisäksi siinä on Share-näppäin, jolla pelaaja voi ottaa kuvakaappauksia ja videoita.
Salah Mejri
Salah Mejri (s. 15. kesäkuuta 1986 Jendouba) on tunisialainen koripalloilija. Sentterinä pelaava Mejri edustaa Dallas Mavericksia.
Gyrobussi
thumb|Gyrobussi G3-1, maailman ainoa säilynyt gyrobussi Antwerpenissa museoituna. Gyrobussi on sähkömoottorilla toimiva linja-auto, joka saa energiansa johdinautoista poiketen ilman johtimia ja akkua vauhtipyörästä (kreikaksi gyros). Pääteasemilla vauhtipyörä kiihdytetään sähkömoottorin avulla uudestaan maksiminopeuteensa.
Ominaisuudet
Gyrobussin etuja ovat hiljaisuus ja ympäristöystävällisyys. Riippumattomuus johtimista mahdollistaa liikennöinnin vaihtelevilla reiteillä. Haittana on paino: Noin 20 henkilön bussissa, jonka toimintasäde on 20 kilometriä, täytyy olla noin 3 000 kilogramman painoinen vauhtipyörä. 3 000 kierrosta minuutissa pyörivä vauhtipyörä vaatii erityisen kiinnityksen ja turvallisuusvarustuksen. Vauhtipyörän takia myös kaarreajo gyrobussilla poikkeaa normaalista.
Katso myös
フライホイール・バッテリー
Kuntarahoitus
Yhtiön asiakkaat käyttävät Kuntarahoituksen rahoitusta erilaisiin sosiaalisiin ja yleishyödyllisiin kohteisiin, kuten terveyskeskusten, sairaaloiden, koulujen, päiväkotien, hoiva- ja vanhainkotien sekä kunnallisen infrastruktuurin rakentamiseen. Yhtiön myöntämä asuntorahoitus suuntautuu erityisryhmille rakennettaviin asuntoihin. Erityisryhmiä ovat muun muassa opiskelijat, vammaiset ja tuettua asumista tarvitsevat ryhmät.
Tiedot
Toimiala: Kuntien, Kevan ja Suomen valtion omistama luottolaitos
Morden
Morden voi tarkoittaa ainakin seuraavia asioita:
Jokamiehenoikeus Suomessa
Liikkuminen luonnossa
Liikkumista on usein rajoitettu luonnonsuojelualueilla, joilla on omat järjestyssääntönsä. Lintujen pesimisaikana tulisi liikkumista välttää niiden pesimä- ja oleskelualueilla. Näitä ovat tunnettujen lintuvesien lisäksi erityisesti ulkosaaret merellä ja isoilla järvenselillä. Kulkua luonnossa voidaan rajoittaa vain viranomaisten päätöksiin perustuvin kielloin. Kieltotaulussa mainitaan usein tämä viranomainen, joka on tavallisesti lääninhallitus, ympäristökeskus tai Puolustusvoimat. Järjestettyä joukkoliikuntaa kuten erä-, hiihto- ja suunnistuskilpailuja ei pidä toteuttaa nojautumalla pelkästään jokamiehenoikeuksiin. Niiden järjestämisestä tulee sopia maanomistajan kanssa.
Luonnossa oleskelu
Tilapäinen luonnossa oleskelu kuten levähtäminen, uiminen, auringon ottaminen ja viikonlopun tai muun lyhyen ajan kestävä telttailu ja leiriytyminen on sallittua. Tätä koskevat samat rajoitukset kuin luonnossa kulkemistakin. Maan omistajalle tai haltijalle ei saa aiheuttaa vahinkoa eikä aluetta saa roskata, lintujen pesiä tuhota tai poikasia vahingoittaa. Useita vuorokausia kestävästä oleskelusta ja leiriytymisestä on neuvoteltava maanomistajan kanssa. Erityisalueilla, kuten uimarannoilla, telttailu ei yleensä ole sallittua ja muitakin toimintoja on voitu rajoittaa. Varsinaisilla virkistysalueilla on tavallisesti telttailupaikkoja tai alueita, joille telttailu pyritään ohjaamaan. Toisen maalle ei saa tehdä avotulta ilman lupaa tai pakottavaa tarvetta. Ahvenanmaalla telttailu on pääsääntöisesti sallittu vain erikseen osoitetuilla paikoilla, ja muualla telttailuun on pyydettävä maanomistajan lupa.
Chilen Primera División
Sarjajärjestelmä
Kauteen 2013 asti apertura pelattiin tammikuusta kesäkuuhun ja clausura heinäkuusta joulukuuhun. Kauden 2013 jälkeen ajanjaksoa muutettiin siten, että apertura pelataan vuoden jälkimmäisellä puoliskolla ja sarjan toinen puolisko pelataan vuoden ensimmäisellä puoliskolla. Näin ollen sarjan ajanjakso kestää kalenterivuoden yli. Siirtymäkaudella 2013 pelattiin vain yksiosainen sarja (torneo trancision). Vuonna 2010 maanjäristyksen takia sarjassa ei pelattu kahta osaa.
Ivan Vicelich
Vicelich pelasi Uuden-Seelannin maajoukkueessa 88 maaottelua ja teki niissä kuusi maalia vuosina 1995–2013. Hän pelasi MM-kilpailuissa 2010 avauskokoonpanossa joukkueensa kaikissa kolmessa ottelussa, joissa Uusi-Seelanti pelasi tasan Slovakiaa, Italiaa ja Paraguayta vastaan. Maanosaliittojen cupissa hän pelasi vuosina 1999, 2003 ja 2009. Oseanian-mestaruutta OFC Nations Cupissa hän oli voittamassa vuosina 1998, 2002 ja 2008. Vuoden 2002 turnauksessa hän teki kolme maalia ja vuoden 2008 turnauksessa hän ei päässyt kentälle. MM-karsinnoissa hän teki kaksi maalia ja ystävyysotteluissa yhden.
Simon Elliott
Elliott pelasi Uuden-Seelannin maajoukkueessa 69 maaottelua ja teki niissä kuusi maalia vuosina 1995–2011. Hän pelasi MM-kilpailuissa 2010 täydet minuutit joukkueensa kaikissa kolmessa ottelussa, joissa Uusi-Seelanti pelasi tasan Slovakiaa, Italiaa ja Paraguayta vastaan. Maanosaliittojen cupissa hän pelasi vuosina 2003 ja 2009. Oseanian-mestaruutta OFC Nations Cupissa hän oli voittamassa vuonna 2002.
1970-luku
Liennytys
pienoiskuva|pysty|Neuvostoliiton johtaja [[Leonid Brežnev vuonna 1973.]] Vuosikymmentä leimasi liennytys Yhdysvaltain ja Neuvostoliiton välillä aina Afganistanin sisällissotaan asti. Länsi-Euroopan liennytys meni vielä pitemmälle, muun muassa ydinaseiden vastustus kohdistui nimenomaan Yhdysvaltain aseisiin ja pelättiin suomettumista (Finnlandisierung). Suomettuminen-termi liittyi Saksan sisäpolitiikkaan ja pelkoon, että liikaa Neuvostoliiton kanssa kauppaa käyvä maa jää syvälle Neuvostoliiton vaikutuspiiriin.
Leonid Brežnev teki keväällä 1978 ensimmäisenä Neuvostoliiton valtionpäämiehenä virallisen vierailun Länsi-Saksaan. Vierailun aikana Brežnev ja liittokansleri Helmut Schmidt allekirjoittivat 25-vuotisen taloudellisen yhteistyösopimuksen, mutta ratkaisematta jäi kysymys Länsi-Berliinin asemasta.
Indianapolis
Sijainti ja ilmasto
Indianapolisin ilmasto on tyypillinen Keskilännen itäosille. Kesät ovat kuumia ja talvet kylmiä ja sateet ovat jakautuneet melko tasaisesti ympäri vuoden. Vuoden keskimääräinen sadanta on noin 990 millimetriä. Lunta sataa vuodessa keskimäärin 50 millimetriä. Päivälämpötila on tammikuussa noin -3 astetta ja heinäkuussa noin 24 astetta.
1970-luku
Vallanvaihdoksia
Vuosi 1974 oli länsimaissa poikkeuksellisen vilkasta johtajavaihdosten aikaa. Yhdysvaltain presidentti Richard Nixon joutui luopumaan virastaan Watergate-skandaalin vuoksi ja uudeksi presidentiksi tuli varapresidentti Gerald Ford. Edellinen varapresidentti Spiro Agnew oli joutunut eroamaan henkilökohtaisten veroepäselvyyksiensä vuoksi, mikä sekin oli osaltaan nakertanut Nixonin suosiota. Länsi-Saksan liittokansleri Willy Brandt erosi hänen avustajansa Günter Guillaumen paljastuttua Itä-Saksan vakoojaksi ja uudeksi liittokansleriksi tuli Helmut Schmidt. Ranskan presidentti Georges Pompidou kuoli kesken virkakautensa ja hänen seuraajakseen tuli Valéry Giscard d’Estaing. Portugalin sotilashallitus syrjäytettiin niin sanotussa neilikkavallankumouksessa. Myös Kreikan sotilashallitus kaatui ja maasta tuli tasavalta.
Indianapolis
Historia
thumb|left|[[Alexander Ralstonin suunnittelema kaava vuodelta 1821.]] Indianapolisin alueella asui Mississippin kulttuurin kummunrakentaja, jotka kuitenkin katosivat 1400-luvun puolivälissä. Historioitsijat eivät tiedä alueen tapahtumista seuraavaan pariin vuosistaan. Kun eurooppalaiset saapuivat 1600-luvulla Indianaan, Indianapolisin alueella asui miameja ja potawatomeja. Eurooppalaiset laajensivat Indianan aluetta ostamalla maita intiaaneilta. Indianasta tehtiin osavaltio vuonna 1820, jolloin sen pääkaupunki oli Corydon, joka sijaitsi kuitenkin Indianan eteläosassa. Uuden pääkaupungin paikka valittiin keskemmältä osavaltiota, ja Indianapolis perustettiin. Sen nimen keksi tuomari Jemeriah Sullivan, joka yhdisti Indianan ja kreikan kielen sanan polis, ”kaupunki”.
Hallinto
thumb|[[Indiana Statehouse|Indianan parlamenttirakennus.]] Indianapolisin ja Marionin piirikunnan hallinnot on yhdistetty Unigoviksi. Se käsittää Beech Grovea, Lawrencea, Southportia ja Speedwaytä lukuun ottamatta koko Marionin piirikunnan. Näiden asukkaatkin saavat osallistua pormestarin- ja valtuustonvaaleihin. Lisäksi alueella on 10 kuntaa, jotka ovat säilyttäneet osittaisen itsenäisyytensä. Toimeenpanovaltaa käyttää pormestari, jonka toimikausi kestää neljä vuotta. Valtuustossa on 29 jäsentä, ja niistä 25 valitaan vaalipiireistä ja 4 koko piirikunnan alueelta.
1970-luku
Talous
Kehitysmaista Itä-Aasian ”tiikerit”, kuten Etelä-Korea, Taiwan, Hongkong, Singapore alkoivat päästä vauhtiin. Kiina aloitti Maon kauden jälkeen vuonna 1978 uudistukset kohti markkinavetoisempaa taloutta. Latinalaisessa Amerikassa tuontia korvaava teollistuminen alkoi yskiä yhä pahemmin vuosikymmenen loppua kohden. Vallitsevassa kehitysajattelussa 1970-luvun suuntaus olivat perustarpeet, joita pyrittiin tyydyttämään aikaisempaa suoremmin. Tällaista ajattelua edusti esimerkiksi Maailmanpankin Robert McNamara. Kehitysmaiden velkakriisi alkoi kehittyä pankkien lainatessa niille öljyntuottajamaiden talletusten vuoksi halventunutta rahaa ja teollisuusmaiden talouspolitiikan nostaessa kansainvälisiä korkoja. Tätä ei kuitenkaan vielä juuri huomattu. Kehitysmaat vaativat kansainvälisillä foorumeilla Uutta kansainvälistä talousjärjestystä, joka oli kasa talouspoliittisia toimenpiteitä maailmantalouden muuttamiseksi kehitysmaille suosiollisempaan suuntaan.
Tiede ja tekniikka
Kvartsikide-kellot tulivat, ja esimerkiksi rannekelloja ei enää tarvinnut vetää.
Annettu
Annettu (, mon. data) tarkoittaa laajassa mielessä mitä tahansa ajattelun lähtökohtaa. Eri filosofit ovat olleet eri mieltä siitä, onko mikään annettua ja jos on, niin mikä. Joidenkin mukaan ihmisen ymmärrys muokkaa kaikkea siihen sijoittuvaa, eikä mikään ole tämän vuoksi annettua. Jotkut puolestaan ovat katsoneet, että annettuja olisivat esimerkiksi logiikan lait, todellisuuden metafyysisen rakenteen perusteet tai aistinsisällöt (sense datum, ”aisteille annettu”).
Corviglia Run
Reitti
Corviglia Runin yläasema sijaitsee 2 688 metriä merenpinnan yläpuolella Munt da San Murezzanilla. Ala-asema sijaitsee 2 034 metriä merenpinnan yläpuolella Salastrainsin ala-asemalla, johon kilpailujen ajaksi rakennetaan stadion. Korkeuseroa rinteellä on 654 metriä.
Downhill Men Corviglia
Downhill Men Corviglia, lyhyemmin Corviglia, on reitti, johon rakennetuilla radoilla miehet laskivat maailmanmestaruuksista vuosina 2003 ja 2017.
Freier Fallin jälkeen tulee pitkähkö liukuosuus, jossa sijaitsee alppiyhdistetyn syöksyn ja super-G:n lähtöpaikat. Liukuosuudella on S-mutkia, niistä nimetyt ovat Curva Suvretta Kante ja Lanigiro. Liukuosuus loppuu Mauritius-hyppyriin. Sen kohdalla sijaitsee suurpujottelun lähtöpaikka. Mauritiuksen jälkeen tulee Mauer-hyppyri (Seinämä) ja tiukka oikealle kääntyvä Tschainas-mutka.
Downhill Women Engadina
Weißes Bandin jälkeen tulee rakennettu hyppyri Reinaltersprung (Reinalterhyppyri) ja Engnis, joka on kapea kohta. Engnisin jälkeen avautuu Lärchenweg (Lehtikuusitie). Syöksylaskurata päättyy 2 040 metriä merenpinnan yläpuolelle Salastrainsin maalialueelle.
Jacky Rosen
Yksityiselämä
Rosen on nykyään naimisissa radiologi Larry Rosenin kanssa. Pariskunnalla on yksi tytär. Rosen asuu Hendersonin kaupungissa, Nevadassa.
1950-luku
Suomalainen kulttuuri
pienoiskuva|[[Tapio Wirkkala, Herman Olof Gummerus ja Timo Sarpaneva Wirkkalan lasiteosten äärellä vuonna 1954.]] Suomen kulttuurielämää 1950-luvulla leimasi korkeakulttuurin ja populaarikulttuurin vastakkainasettelu. Tunnetuimpia kiistanaiheita olivat rillumarei-elokuvat, joita kriitikot paheksuivat, mutta kansa rakasti. Eräässä rillumarei-elokuvassa myös suoranaisesti pilkattiin korkeakulttuuria. Samalla linjalla jatkoi vuonna 1958 alkanut, Aune Haarlan ja Antero Alpolan käsikirjoittama ja ohjaama radiohupailu Kankkulan kaivolla, joka laukaisi myös humppavillityksen. Suomalaisessa kevyessä musiikissa kuplettiperinnettä pitivät yllä etenkin Reino Helismaa, Jorma Ikävalko, Esa Pakarinen ja Veikko Lavi. Suosituimpia iskelmälaulajia olivat vuosikymmenen alkupuolella Henry Theel, Veikko Tuomi ja Erkki Junkkarinen; Olavi Virran ura saavutti huippunsa vuosikymmenen puolivälissä. Suosituimpia lauluyhtyeitä olivat Metro-tytöt ja Kipparikvartetti. Ensimmäiset nimekkäät naiset iskelmälaulajina olivat Annikki Tähti ja Brita Koivunen; hieman myöhemmin uransa aloittivat muun muassa Laila Kinnunen, Vieno Kekkonen, Seija Lampila, Eila Pellinen ja Eila Pienimäki.
Heinolan kansallinen kaupunkipuisto
Vuonna 2014 Suomen kansalliset kaupunkipuistot voittivat eurooppalaisen puutarhaperinneverkoston (EGHN) puutarhapalkinnon laaja-alaisten viheralueiden sarjassa. Tässä vaiheessa Suomessa oli jo kuusi kansallisia kaupunkipuistoa. Vuoden 2019 lopussa Suomessa oli yhdeksän kansallisia kaupunkipuistoa: Forssassa, Hangossa, Heinolassa, Hämeenlinnassa, Kotkassa, Kuopiossa, Porissa, Porvoossa ja Turussa.
Ludvig II (Unkari)
Ludvig II (1. heinäkuuta 1506 – 29. elokuuta 1526 Mohács) oli Unkarin ja Böömin kuningas vuosina 1516–1526. Ludvig II seurasi kuninkaana isäänsä Vladislav II:ta. Unkari oli hänen valtaan noustessaan taloudellisissa vaikeuksissa ja maata uhkasi Osmanien valtakunta. Ludvig II sai surmansa Suleiman Suuren johtamia osmaneja vastaan käydyssä Mohácsin taistelussa, jossa hän hukkui paretessan Csele-jokeen. Ludvig II jäi Unkarin Jagellojen dynastian viimeiseksi hallitsijaksi ja hänen kuolemansa jälkeen valittiin kaksi kilpailevaa kuningasta, Ferdinand I ja János Szapolyai.
Oldelamer
Linnuntietä Oldelamerista on matkaa..
Oivariini
Voimariini tuotiin markkinoille vuonna 1979. Suunnittelussa oli mallina Ruotsissa vuonna 1969 markkinoille tullut, suuren suosion saavuttanut voi–kasviöljyseos. Voimariinia valmistettiin aluksi Äänekosken meijerissä, mutta kysyntä ylitti nopeasti tuotantokapasiteetin, ja tuotetta alettiin valmistaa myös Kiuruveden Osuusmeijerissä. Nykyisin sen valmistus on muiden Valion ravintorasvojen tavoin keskitetty Seinäjoelle.
Isabelle Faust
thumb|right|Isabelle Faust
Klassismi
Kirjallisuudessa klassismin ajanjaksona pidetään 1600-lukua ja 1700-luvun alkua. Kirjallisuudessa klassismi pyrki myös muodon ja sisällön harmoniaan sekä ilmaisun selkeyteen. Klassismin keskus oli tuolloin Ludvig XIV:n Ranska, jossa suuntaus keskittyi erityisesti salonkeihin ja hoviin. Klassismi ihannoi antiikin kirjallisuutta, jonka pohjalta pyrittiin laatimaan säännöt eri kirjallisuudenlajeille.
Gagarin Cup -pudotuspelit 2009
4. finaaliottelu
Kazan siirtyi johtoon jo pelin kolmannella minuutilla, kun Aleksei Morozov onnistui ylivoimalla, siniviivalaukauksellaan yllättämään aiemmat finaalipelit hyvin pelanneen Georgi Gelašvilin. Kuusi minuuttia myöhemmin suomalaiskaksikko Hentunen-Kapanen onnistui myös maalinteossa, kun Jukka Hentunen teki maalin suoraan Niko Kapasen syötöstä. Ensimmäisen erän loppupuolella Kazan otti kaksi yhtäaikaista jäähyä, mitä Lokomotiv ei jättänyt käyttämättä hyväkseen. Erätauolle siirryttiin Kazanin 1–2 johdossa.
Toisen erän alku meni ensimmäisen tavoin vierailijoille. Ensin Dmitri Obuhov vei vieraat kahden maalin johtoon ja vain 27 sekuntia myöhemmin Hentunen onnistui toistamiseen ohittamaan Gelašvilin. Jaroslavlin Josef Vašíčekin rannelaukaus toi ottelun puolivälissä toivoa Lokomotiville maalin muodossa, mutta kiri jäi lyhyeksi, kun Tony Mårtensson siirsi vieraat hetkeä myöhemmin jo 2–5 johtoon. Lokomotiv vaihtoi kolmanteen erään maalivahtia ja erä pysyi maalittomana.
Jashodaben
Vuonna 2016 Jashodaben esiintyi hyväntekeväisyystapahtumassa, jonka tavoitteena oli vastustaa slummien purkamista monsuunikauden aikana, jotta köyhät eivät päädy kodittomiksi ja altistu sairauksille.
Moorgaten metro-onnettomuus
Mahdolliset syyt
Ruumiinavaus ei antanut viitteitä sairauskohtauksesta, mikä olisi voinut johtaa onnettomuuteen. Newson ei myöskään ollut humalassa, tosin ruumiinavaus suoritettiin neljä ja puoli päivää onnettomuuden jälkeen, mikä saattoi vaikuttaa tähän tulokseen.
Yleisluistelun Suomen-mestaruuskilpailut 1970
Miehet
<br style="clear:both;"/>
Naiset
<br style="clear:both;"/>
Ukrainan hryvnia
Historia
Vuosina 1991–1992 Neuvostoliiton romahduksen jälkeen itsenäistyneessä Ukrainassa laskettiin liikkeelle karbovanetseja, joita käytettiin alkuun neuvostoajan ruplien ohella. Marraskuussa 1992 karbovanetsit julistettiin Ukrainan ainoaksi viralliseksi rahayksiköksi. Syyskuussa 1996 käyttöönotettu rahauudistus korvasi karbovanetsin nykyisellä hryvnialla. Ensimmäiset Vasyl Lopatan ja Borys Maksymovin suunnittelemat setelit painettiin Kanadassa ja Yhdistyneessä kuningaskunnassa. Vuodesta 1994 setelit on painettu ukrainalaisessa paperitehtaassa, ja huhtikuussa 1998 Ukraina avasi rahapajan kopeekkojen painamista varten.
Heidi Blåfield
Heidi Lydia Blåfield (8. helmikuuta 1900 Mänttä – 21. elokuuta 1931 Helsinki) oli suomalainen näyttelijä ja eräs 1920-luvun valovoimaisimpia suomalaisia filmitähtiä. Blåfield näytteli naispääosan kuudessa mykkäelokuvassa ja oli kiinnitettynä myös Suomen Kansallisteatteriin. Hän kuoli 31-vuotiaana angiinamyrkytykseen.
Meritie – Navigoinnin historia
Sisältö
Teoksen pääkirjoittaja Donald S. Johnson on merihistorioitsija ja kokenut purjehtija. Johnson on tutkimuksissaan saanut esiin uutta tietoa, joka on osittain ristiriidassa perinteisten vallalla olevien näkemysten kanssa. Hän on pohjoisamerikkalainen, mikä kriitikon mukaan välittyy teoksen kertomassa historiassa siten, että Amerikan pohjoispuolen löytäminen saa merkittävän osan tilasta. Muuten painotus Euroopan merenkulun historiaan on kirjan toisen tekijän ja sen kustantajan edustajan Juha Nurmisen mukaan tietoinen ratkaisu, sillä merenkulusta on kirjoitettu hyllymetreittäin, ja siksi aihetta oli rajattava. Navigoinnin historia käydään kuitenkin läpi aina tunnettuun yksinpurjehtijaan Joshua Slocumiin saakka. Sittemmin kehittyneet elektroninen ja satelliittipaikannus jäävät teoksessa vähäiselle käsittelylle, sillä "meriromantiikkaa on vaikea löytää vikisevistä pömpeleistä". Mukana on ”maailman parhaan laivapiirtäjän” Björn Landströmin kuvia. Historiallisten tosiasioiden oheen teoksessa on myös osuus tarujen kuningas Arthurin merimatkoista.
Heidi Blåfield
Elämä
Keväällä 1931 Heidi Blåfield matkusti Pariisiin, Berliiniin ja Wieniin opintomatkalle. Kun hän palasi Suomeen, hänellä diagnosoitiin angiinamyrkytys mihin Blåfield kuoli parin päivän kuluttua. Hänet haudattiin Vilppulan hautausmaalle. Blåfield oli näyttelijä Marja Korhosen äiti, näyttelijä Heidi Heralan isoäiti ja 2000-luvulla mallina tunnetuksi tulleen Niina Heralan isoisoäiti.
Meritie – Navigoinnin historia
Vastaanotto
Britannica mainitsee teoksen kuvituksen – maalaukset, piirustukset, kartat, valokuvat – kannalta poikkeuksellisen hienoksi teokseksi, joka pitäisi hankkia jokaisen merenkulusta edes etäisestikin kiinnostuneen.
Juraj Mikúš (jääkiekkoilija, 1987)
Seuraura
Kaudeksi 2006–2007 Mikúš siirtyi Pohjois-Amerikkaan CHL Import Draftissa vuonna 2006 hänet varanneeseen QMJHL-joukkue Chicoutimi Saguenéensiin. Hän oli tehoilla 29+42=71 joukkueen toiseksi paras pistemies ja maalintekijä David Desharnaisin jälkeen.
Taoudénit
Suolakaivos
Yhden kuopan ehdyttyä kaivetaan toinen, minkä seurauksena laajalla alueella on nykyään tuhansia kuoppia. Vuosisatojen aikana suolaa on louhittu kolmelta eri alueelta, joista uusimmat ovat lounaassa. Nämä kolme aluetta voidaan havaita selvästi satellittikuvista. Édouard Cortierin käynnin aikana vuonna 1906 louhokset sijaitsivat kolme kilometriä ksarista etelään, 1950-luvulla tuotanto oli siirtynyt viiden kilometrin päähän, ja nykyiset louhokset ovat yhdeksän kilometrin etäisyydellä.
Fingersoft
Tuotteet
Hill Climb Racing oli 2010-luvun 7. ladatuin mobiilipeli globaalisti. Vuonna 2016 julkaistua Hill Climb Racing 2 -peliä ladattiin yli 40 miljoonaa kertaa ensimmäisten kahden kuukauden aikana. Miljardin pelaajan rajapyykki Hill Climb Racing -peleissä ylitettiin huhtikuussa 2018. Luvussa oli huomioitu alkuperäinen peli, sen jatko-osa sekä Kiinaan tehty erikoisversio. Kiinan markkinoilla Fingersoft toimii yhteistyössä MyGamez-yrityksen kanssa, jonka kehitykseen se on sijoittanut.
Kuninkaansaari
right|thumb|Kuninkaansaari ja sinne Vallisaaresta johtava maapenger Kuninkaansaari (ruots. Kungsholmen) on Helsingin edustalla oleva saari, joka sijaitsee Santahaminan ja Valli­saaren välissä ja on yhdistetty maa­penkerellä Valli­saareen. Saaren omistaa Metsähallitus, joka on luovuttanut sen vuokralle Puolustusvoimille. Vuonna 2008 Puolustusvoimat luopui saaresta, ja sen siivoaminen siviilikäyttöön aloitettiin. Saaren yleisökäyttö alkoi keväällä 2016.
Kuninkaansaari avautui yhdessä Vallisaaren kanssa virkistyskäyttöön keväällä 2016. Vallisaareen, josta pääsee kävellen Kuninkaansaareen, kulkee kesäisin (1.5.–30.9.) yhteysvene Kauppatorilta tunnin välein.
Abdelkader Ghezzal
Como
Ghezzal siirtyi kaudeksi 2015–2016 Serie B:hen Calcio Comon riveihin. Hän pelasi kauden aikana viisitoista sarjaottelua, eikä tehnyt edellisen kauden tapaan yhtään maalia.
Maajoukkueura
Ghezzal päätti edustaa Ranskan sijasta vanhempiensa kotimaata Algeriaa ja kertoi Sienan virallisen sivun haastattelussa halukkuudestaan pelata Algerian maajoukkueessa ja odottavansa mahdollista kutsua. 12. marraskuuta 2008 Algerian valmentaja Rabah Saâdane nimesi hänet Ranskassa pelattavaan ystävyysotteluun Malia vastaan. Ensimmäisen maalinsa Ghezzal teki 11. helmikuuta 2009 ystävyysottelussa Beniniä vastaan.
MM-kisat 2010
Ghezzal valittiin Algerian joukkueeseen vuoden 2010 MM-kisoihin, jossa hän toimi vaihtopelaajan roolissa. Ghezzal pääsi maansa avausottelussa kentälle 58 minuutin jälkeen ja sai noin minuuttia myöhemmin keltaisen kortin. Se oli samalla kolmanneksi nopein saatu varoitus vaihtopelaajana MM-kisoissa. 73 minuutin kohdalla Ghezzal sai toisen keltaisen kortin, joka tarkoitti ulosajoa. Se oli samalla MM-kisahistorian nopein ulosajo vaihtopelaajalle.
Zoran Planinić
Zoran Planinić (s. 12. syyskuuta 1982 Mostar) on kroatialainen koripalloilija, joka on edustanut kaudesta 2013–2014 lähtien Anadolu Efesiä.
Felix Borg
Borg esiintyi yli 200:ssa eri näytelmäroolissa, joihin kuului sekä kevyitä että vakavia rooleja. Hän kirjoitti ja suomensi useita näytelmiä. Borg esiintyi Kustaa II Aadolfin roolissa Topeliuksen Regina von Emmeritz-näytelmässä ennätykselliset toista tuhatta kertaa. Muita hänen roolejaan olivat muun muassa Marc Anon (Vallankumoushäät), Don Carlos, Juhani Fleming, tohtori Jura (Konsertti), Filip Egalité (Danton), Figaro, Malvolio (Loppiaisaatto), Sandor (Unkarilaista verta), Danilo (Iloinen leski) ja Henry de Corneville (Cornevillen kellot).
Kotimäen koulu
pienoiskuva|Kotimäen koulu Kotimäen koulu on vuonna 2005 toimintansa aloittanut, kahdessa kiinteistössä toimiva peruskoulu Kaarinassa. Siellä opiskelee noin 680 oppilasta.
Organisaatio
Koulussa toimii myös oppilaskunta, jossa tulisi olla edustajia 5-luokka-asteen edustajista aina 9-luokka-asteen edustajiin saakka. Näitä nuorempia oppilaita kuunnellan "pikkuparlamentissa".
Persiljat
Persiljojen (Petroselinum) suvun tieteellinen nimi tulee kreikan kielen sanoista petros (suom. kivi tai kallio) ja selinon (suom. selleri). Nimeä käytti persiljasta jo roomalainen Celsus.
Panama (kappale)
Panama on hard rock -yhtye Van Halenin kappale vuonna 1984 julkaistulta samannimiseltä levyltä. Laulu kertoo stripparista eikä autosta, vaikka niin on joskus väitettykin. Huhut, joiden mukaan kappale kertoisi autosta, lähtivät kriitikoista, joiden mielestä Van Halenin laulaja David Lee Roth ei tee kappaleita muusta kuin seksistä, juhlimisesta ja autoista. Eräässä haastattelussa David kuitenkin sanoi, ettei ole kirjoittanut kappaletta autoista. Sanat kuulostavatkin siltä, että siinä laulettisiin autosta, mutta se kuitenkin kertoo Panama-nimisestä stripparista, jonka David tapasi Arizonassa.
Loser
Loser (englantia, ) voi tarkoittaa ainakin seuraavia:
Kilpi (yhtye)
Historia
Kilven sanoitukset käsittelevät muun muassa nyky-yhteiskuntaa, rakkautta ja oikeudenmukaisuutta. Suurimman osan kappeleista on sanoittanut Taage Laiho, mutta kaikki yhtyeen jäsenet osallistuvat sävellystyöhön.
Vilhelminan rautatieasema
Vilhelminan puinen puolitoistakerroksinen asemarakennus on rakennettu vuosina 1917–1918, ja se on modernisoitu odotussalin ja toimiston osalta vuonna 1947.
Hussein Al-Sadiq
Hussein Al-Sadiq (s. 15. lokakuuta 1973) on saudiarabialainen entinen jalkapalloilija. Hän pelasi Al-Qadisiyah FC:lle vuosina 1993–1998. Pelipaikaltaan hän oli maalivahti. Hän pelasi myös Saudi-Arabian jalkapallomaajoukkueessa ja kuului vuoden 1996 kesäolympialaisissa Atlantassa viidenneksitoista sijoittuneeseen joukkueeseen. Lisäksi hän kilpaili muun muassa jalkapallon maailmanmestaruuskilpailuissa 1994 ja 1998. Hän oli mukana voittamassa jalkapallon Aasian-mestaruuskilpailuja 1996.
Vihreät (Luxemburg)
Ideologisesti vihreitä pidetään vasemmistoliberaaleina, jotka yhdistävät politiikassaan ympäristöteemoja. Puolue on muun muassa ehdottanut ministerikausien rajoittamista ja äänestysikärajan alentamista 16 vuoteen.
Ahvenlammi (Ylöjärvi, Kyrönlahti)
Maantieto
Lampi on 250 metriä pitkä, 150 metriä leveä ja sen pinta-ala on 3,0 hehtaaria. Lammen luoteispäässä on kaivettu kaksi kapeaa lahtea, jotka ulottuvat tielle asti. Se lahti, jossa on laskuojan suu, on 100 metriä pitkä. Laskuoja on 150 metriä pitkä. Valuma-alue on vain 0,3 neliökilometriä, joten veden laskennallinen viipymä lammessa on 342 vuorokautta. Rantaviiva on 850 metriä pitkä ja ainoat talot rannan lähettyvillä kuuluvat maalilalle. Kantatie 65 ohittaa järven 400 metrin päästä idässä ja yhdystieltä 2771 erkaneva tie johtaa lammelle.
Luoma (Kirkkonummi)
Hvitträsk
Luomassa sijaitsee myös Hvitträsk. Hvitträskin rakensivat arkkitehdit Herman Gesellius, Armas Lindgren ja Eliel Saarinen vuosina 1901–1903 Vitträsk-järven rannalla laakean niemen keskellä sijaitsevalle korkealle kalliolle. Hirsistä ja luonnonkivistä kansallisromanttiseen tyyliin tehdyissä rakennuksissa oli sekä yhteinen arkkitehtitoimisto että Saarisen ja Lindgrenin perheiden kodit. Gesellius asui piharakennuksessa. Saarisen asunto on nykyisin museona; piharakennuksessa toimii ravintola ja kahvila. Museon takaa johtavat pitkät portaat uimarannalle, jossa on vuokrakäytössä oleva sauna. Tontin toiselta puolelta johtavat maaston mukaiset portaat hautamuistomerkille. Saarinen ja hänen vaimonsa Loja on haudattu kallionsyrjälle rakennetun tasanteen ääreen. Samassa paikassa on myös Geselliuksen viimeinen leposija.
Nykytilanne
Uudenmaan liiton maakuntahallitus valitsi Luoman vuoden uusmaalaiseksi kyläksi 2004.
Klaus Baudelaire
Ankea alku
Ollessaan Olafin luona Violet melkein joutuu menemään naimisiin hänen kanssaan, mutta onnistuu välttämään sen allekirjoittamalla paperit vasemmalla kädellään oikean sijasta. Lasten pelastuttua Olaf kätyreineen lähtee pakoon.
Kirjat 2 ja 3
Avarassa akkunassa herra Poe lähettää Klausin ja hänen sisarensa Josefiina Wihellyksen luokse. Kirjassa Klausilla ei ole suurta roolia, mutta hän osoittaa suurta ongelmanratkaisukykyä selvittämällä Josefiina-tädin heille jättämän salaviestin, joka tosin on naamioitu itsemurhakirjeeksi. Klausin tutkijankyvyt myös johdattavat Baudelairet Lurkkiluolaan. Lasten urheudesta huolimatta kreivi Olafin onnistuu potkaista Josefiina-täti Itkujärven verenhimoisille iilimadoille.
Kirjat 6 ja 7
Baudelairet lähetetään asumaan Jerome ja Esmé Kurjimon luokse. Klaus tekee kirjassa havainnon, joka paljastaa lapsille kreivi Olafin juonen: talon hissikuilu on tyhjä, ja se on todellisuudessa salainen Olafin käyttämä tunneli. He löytävät kuilusta myös Quagmiren kolmoset, mutteivät onnisut vapauttamaan näitä. Kirja päättyy, kun Jerome luovuttaa Baudelairien huoltajuuden ollessaan liian pelkuri auttaakseen heitä.
Mitsubishi A5M
Mitsubishi A5M ( laivaston tyypin 96 lentotukialushävittäjä) oli keisarillisen Japanin laivaston ilmavoimien yksitasoinen kiinteällä laskutelineellä varustettu avo-ohjaamoinen yksipaikkainen hävittäjä, joka oli ensimmäinen Japanissa suunniteltu ja valmistettu laivaston hävittäjä.
Taustaa
Huhtikuussa 1932 laivaston esikunta aloitti kunnianhimoisen varustautumisohjelman, jonka tarkoituksena oli poistaa riippuvuus ulkomaisista lentokonetoimittajista. 7-Shi-spesifikaation perusteella valmistuivat Nakajima B3N1 ja Mitsubishi 1MF10, jotka laivasto hylkäsi koelentojen jälkeen. Hankinta kohdistui Nakajima A2N1 koneen pohjalta valmistettuun Nakajima A4N1-koneeseen, joka osoittautui huonoksi. Helmikuussa 1934 esikunta julkaisi uudet 9-Shi-vaatimukset yksipaikkaiseksi hävittäjäksi.
A5M
Mitsubishi A5M1 otettiin laivaston lentolaivueissa palveluskäyttöön alkuvuodesta 1937. Toisen Kiinan-Japanin sodan alkaessa heinäkuussa 1937 tuotantolinjat olivat siirtyneet Nakajima Kotobuki 2 kai 3A -moottorein varustettujen A5M2a-koneiden valmistukseen. Shanghaihin saapuneiden 12. ja 13. kokutain A5M2-hävittäjillä laivaston ilmavoimat saavuttivat ilmaherruuden kärsittyään pahoja tappioita lentäessään Nakajima A2N1- ja A4N1-koneilla. Konetta käytettiin myös erilaisten uusien kehitteillä olevien järjestelmien testauksessa kuten A6M2-koneen lisäpolttoainesäiliöiden sekä 20 mm Oerlikon FF -kanuunan testauksessa (A5M1a).
Sisäinen aisti
Sisäinen aisti on tietoteoreettinen termi, joka viittaa introspektion toimintaan. Ajatuksella sisäisestä aistista on selitetty itsetuntemusta perusteiltaan samanlaisena toimintana kuin aistihavainto. Termi esiintyy muun muassa John Lockella, René Descartesilla ja Immanuel Kantilla.
Porvoon kirkkoyhteisö
Osanottajat
Tarkkailijajäsen:
Savukosken kunnanvaltuusto
Valtuutetut
Lokakuun 2012 kunnallisvaaleissa valitut ehdokkaat vuosiksi 2013–2016:
Bibiana Aído
thumb|Bibiana Aído Bibiana Aído Almagro (s. 2. helmikuuta 1977 Alcalá de los Gazules, Cádiz) on espanjalainen sosialistisen työväenpuolueen poliitikko, josta tuli maan tasa-arvoministeri vuonna 2008. Hänestä tuli samalla Espanjan hallituksen nuorin ministeri koskaan. Hänen nimitystään kritisoi kansanpuolueen Francisco Camps Ortiz.
Heckler & Koch USP
Heckler & Koch USP (, Universaali Itselataava Pistooli, käytetään myös Universal Service Pistol) on saksalaisen Heckler & Koch -yhtiön valmistama muovirunkoinen itselataava pistooli. Saksan Bundeswehr valitsi sen vuonna 1995 uudeksi palveluspistoolikseen nimikkeellä P8 (Pistole 8).
Karhelammi (Ylöjärvi, Nopanperä)
Historiaa
Vuoden 1963 peruskartassa järvellä on nimi "Heinälammi", joka kuitenkin muutettiin vuoden 1982 peruskarttaan "Karhelammiksi".
Rosmariini
thumb|Rosmarinus officinalis thumb
Suomessa rosmariinia voi kasvattaa kesäisin ulkona ruukussa tai maassa, mutta pohjoisen kylmää talvea se kestää kehnosti. Yrtin voi antaa talvehtia sisätiloissa noin 10 asteen lämmössä. Talvehtimisen aikana rosmariinia tulee kastella normaaliakin kevyemmin, vaikka muutenkaan kasvi ei viihdy märässä maassa.
Vepsä
Venäjällä:
Palaióchora (Chaniá)
Palaióchora (, myös Palaiochóra, Παλαιοχώρα) on Kreikan kylä, joka sijaitsee Kreetan saarella ja kuuluu Kántanos-Sélinon kuntaan, Chanián alueyksikköön ja Kreetan alueeseen. Se kuului aiemmin Pelekánoksen kuntaan ja vuodesta 2011 lähtien Kántanos-Sélinon kunnan Pelekánoksen kunnallisyksikköön. Kylän väkiluku on 1 675 (vuonna 2011). Palaióchora on Kántanos-Sélinon kunnan kuntakeskus.
Sylvan Ebanks-Blake
Ura
Debyyttinsä Manchester Unitedin edustusjoukkueessa hän teki lokakuussa 2004 liigacupin ottelussa Crewe Alexandraa vastaan, ja vuotta myöhemmin ensimmäisen maalinsa edustusjoukkueessa niin ikään liigacupissa Barnetin verkkoon. Lupaavasti alkanut ura koki kuitenkin vastoinkäymisen, kun Ebanks-Blake joutui olemaan loppukauden keväällä 2005 sivussa loukkaantumisen takia, eikä hän kyennyt enää tekemään läpimurtoa Unitedin edustusjoukkueessa. Tammikuussa 2006 hän lähti lainalle belgialaisen Royal Antwerpin joukkueen, missä hän teki yhdeksässä sarjapelissä neljä maalia.
Gustav Suits
thumb|Gustav Suits Gustav Suits (30. marraskuuta 1883 Võnnu kunta, Viro – 23. elokuuta 1956 Tukholma, Ruotsi) oli virolainen runoilija ja vuosisadan alussa syntyneen Noor-Eesti eli Nuori Viro -nimisen kansallisuusliikkeen perustaja ja johtomiehiä.
Janne Kivivuori (Täällä Pohjantähden alla)
Janne Kivivuori on hahmo Väinö Linnan romaanitrilogiassa Täällä Pohjantähden alla. Hän on torpparipariskunta Otto ja Anna Kivivuoren vanhin poika, joka kohoaa kirjasarjan aikana sosiaalidemokraattiseksi poliitikoksi. Edvin Laineen ohjaamissa elokuvissa Täällä Pohjantähden alla (1968), Akseli ja Elina (1970) Janne Kivivuorta näytteli Esa Saario. Kaiken lisäksi vielä Timo Koivusalon ohjaamissa elokuvissa Täällä Pohjantähden alla (2009) sekä Täällä Pohjantähden alla II Janne Kivivuoren näyttelijä Tapani Kalliomäkeä.
Gin (Hopeanuoli-hahmo)
Kain hornanhurtat ja Sumuvuoren Moss
Gin päätyy laumaan liittyessään tanskandoggi Benin johtamaan ryhmään, jonka mukana hän suuntaa Yamanashin prefektuuriin, jonka pääkaupungissa Kōfussa Ben on varttunut. Ben kertoo muille ryhmänsä jäsenille legendan Kain kolmesta hornanhurtasta: Akatorasta, Chūtorasta ja Kurotorasta. Benin mukaan kolmen veljeksen liittyminen heidän laumaansa vastaisi sadan koiran ryhmää, minkä johdosta hän on päättänyt pyytää kolmikkoa mukaansa. Vaikka Ben pelasti veljeskolmikon niiden ollessa vielä pentuja, eivät nämä enää muista Beniä ja käyvät taisteluun hänen ryhmäänsä vastaan. Taistelun tiimellyksessä muistikuvat pentujen menneisyydestä palaavat Akatoran mieleen, ja he päättävät liittyä Ōun armeijaan. Taistelun jälkeen veljekset kertovat, että heillä on selvittämättömiä asioita Sumuvuoren Mossin kanssa, ja Benin joukot päättävät auttaa veljeksiä. Rikin joukkojen kenraali Sniper on kuitenkin juonitellut muun lauman selän takana havitellessaan ylipäällikön asemaa, ja Benin lauma päätyy sotaan Mossin laumaa vastaan. Taistelussa Ben on vähällä saada surmansa, mutta he onnistuvat voittamaan Mossin joukkoineen. Mossia hämmästyttää pienen Ginin voima ja rohkeus, ja Moss päättää liittyä joukkoineen Benin ryhmään.
HC Satakunta
Historia
HC Luvia aloitti kaudella 2008–2009 III-divisioonan alemmassa sarjassa. Seuraavaksi kaudeksi se nousi II-divisioonaan. HC Luvia selviytyi II-divisioonasta kaudeksi 2010–2011 Suomi-sarjaan, jossa se eteni alkulohkoista suoraan valtakunnalliseen Suomi-sarjaan. Vuodesta 2011 HC Luvian edustusjoukkue käytti nimeä HC Satakunta.
Luolahyeena
Luolahyeena (Crocuta crocuta spelaea) on sukupuuttoon kuollut täplähyeenan alalaji, joka eli vielä viime jääkaudella. Luolahyena söi lihaa. Enimmäkseen luolahyeena käytti ehkä raatoja ravintonaan. Luolahyenasta otettujen DNA-näytteiden perusteella luolahyena olisi sama laji kuin täplähyeena, mutta isompi.
Livvinkarjala
Kirjaimisto
Livviä kirjoitetaan latinalaisin aakkosin. Kirjaimistoon kuuluvat Aa, Bb, Cc, Čč, Dd, Ee, Ff, Gg, Hh, Ii, Jj, Kk, Ll, Mm, Nn, Oo, Pp, Rr, Ss, Šš, Zz, Žž, Tt, Uu, Vv, Yy, Ää, Öö. Liudennus merkitään heittomerkillä ’. Vuoteen 2007 kirjaimistoon kuului ü-kirjain, jonka kielilautakunta suositteli korvattavan y:llä.
Sijamuodot
Pyölin kieliopissa mainittujen 16 sijamuodon lisäksi livvissä esiintyvät terminatiivi -ssAh sekä approksimatiivi -llUo. Alla on lueteltu livvissä esiintyvät sijat siten, että esimerkkinä on käytetty yksivartaloista sanaa kala (kala-) ja kaksivartaloista sanaa veneh (veneh-, venehe-).
Johdokset
Verbejä on mahdollista johtaa joko substantiiveista, adjektiiveista tai muista verbeistä. Pyöli erottelee kieliopissaan kaksi nominikantaista ja viisi verbikantaista verbijohdostyyppiä. Nominikantaisia verbijohdoksia ovat faktitiiviset (esim. höyhen + -dA > höyhendäy) ja translatiiviset verbit (esim. pieni + -ksi > pieneksie). Verbikantaisia johdostyyppejä puolestaan ovat momentaaniset (esim. kaččuo + -htA > kačahtua), frekventatiiviset (eččie + -ttele > ečitellä ’etsiskellä’), kontinuatiiviset (hypätä + -i > hyppie), kausatiiviset (seizuo + -ttA > seizattua) ja refleksiivis-translatiiviset verbit (esim. jagua + -vU + jagavuo ’jakaantua’). Viimeinen luokka koostuu adverbeista, ja niitä voidaan muodostaa nomineista, verbeistä ja adverbeistä: harvu + -h > harvah ’harvoin’, muga + -lei > mugalei ’sillä tavoin’, uuzi + -ssAh > uvvessah ’uudestaan’ jne.
Lainasanat
Venäjän vaikutus karjalan sanastoon on ollut tuntuva. Sanoja on lainattu myös lähisukukielestä suomesta ja livvin substraattikielestä vepsästä. Vanhoja venäläisiä, livviin täysin mukautuneita lainoja ovat esimerkiksi rodu ’rotu’, pajo ’laulu’ ja pappi, uudempia klijentu ’asiakas’ ja parikmuaher ’kampaaja’. Useista sanoista elää rinnakkain sekä lainattu että omaperäinen muoto, joista esimerkkipareja ovat kirju ja kniigu ’kirja’ sekä emändy ja hoz’aiku.
Live Seventy-Nine
Live Seventy-Nine on Hawkwindin livealbumi vuodelta 1980. Se nauhoitettiin talven 1979 kiertueella.
Hawkwind vuonna 1979
Vuoden 1979 alussa yhtye toimi vielä nimellä Hawklords tekijänoikeusvaikeuksien vuoksi. Yhtyeessä oli myös sisäisiä vaikeuksia ja laulaja Robert Calvert ja rumpali Martin Griffin erosivat yhtyeestä vuoden alussa. Calvertin tilalle ei tullut ketään ja Griffinin tilalle rumpuihin palasi Simon King. Kosketinsoittaja Steve Swindells lähti soolouralle samana keväänä ja tämän jälkeen jäljelle jäänyt kolmikko, kitaristi-laulaja Dave Brock, basisti Harvey Bainbridge ja King, päättivät aloittaa puhtaalta pöydältä ja ottaa jälleen Hawkwind-nimen käyttöön. Toiseksi kitaristiksi yhtyeeseen palasi jo ensimmäisellä albumilla soittanut Huw Lloyd Langton ja kosketinsoittajaksi tuli Gong-yhtyeestä tuttu Tim Blake.
HMS Beaver (F93)
Palvelus
Alus poistettiin palveluksesta 1. toukokuuta 1999 ja myytiin romutettavaksi 21. helmikuuta 2001.
Pilvilinna joka romahti
Juoni
Lopullinen oikeudenkäynti pidetään Tukholman käräjäoikeudessa. Salander kieltäytyy yhteistyöstä oikeudenkäynnin aikana eikä puhu mitään. Syyttäjä, joka käyttää psykiatri Peter Teleboriania päätodistajanaan, yrittää kuvata hänet henkisesti epävakaaksi ja pitkäaikaisen hoidon tarpeessa olevaksi. Giannini on saanut selville että Lisbethiä oli pidetty lepositeissä mielisairaalassa kuukausien ajan täysin aiheettomasti. Teleborianin laatimat psykiatriset arviot Salanderista todistetaan tekaistuiksi.
Demokraattinen sosialistinen puolue
1970- ja 1980-luvuilla DSP sai yleensä noin 6–7 prosentin äänisaaliin, mutta kärsi suuren vaalitappion vuoden 1990 vaaleissa. Se hajosi vuonna 1994 ja muodosti muutaman muun puolueen kanssa Shinshintō-puolueen, josta tuli vuoden 1996 vaaleissa suurin oppositiopuolue. Monet sen jäsenistä liittyivät myöhemmin Demokraattiseen puolueeseen.
Kenneth Lowe
Pelaajaura
Syksyllä 2013 Lowe lopetti ammattilaispelaajan uransa ja palasi Purduen yliopistoon avustavaksi videokoordinaattoriksi.
Daitya
Joitain tunnettuja Daityaoja olivat Bali, Hiranyakashipu ja Hiranyaksha. Bhavishyapuraniksi sanaa "daitya" käytetään merkitsemään englantilaisia ja heidän kuningatartaan Victoriaa.
The Wonder Years (Wonder Girlsin albumi)
Singlet
Toinen single albumilta oli 이 바보 ("This Fool"), jolla oli debyyttiesiintyminen MBC:n Music Core -ohjelmassa 10. joulukuuta 2007. Kappaletta oli käytetty elokuvan I Like It Hot promootioihin tammikuussa 2008. Elokuvassa oli Wonder Girlsin jäsen Ahn Sohee.
Ozjornyi
Vuoteen 1957 saakka paikalla oli Vypolzovon sotilaslentokentän asutus. Vuonna 1960 sinne sijoitettiin Neuvostoliiton armeijan strateginen ohjusdivisioona. Vuonna 1972 taajama sai nimen Bologoje-4. Vuonna 1992 se sai suljetun alueen statuksen ja nimen Ozjornyi.
Priargunskin piiri
thumb|200px|Priargunskin piiri Taka-Baikalian aluepiirin kartalla. Priargunskin piiri on kunnallinen itsehallintoalue Taka-Baikalian aluepiirissä Venäjällä. Vuonna 1962 perustetun piirin pinta-ala on 5 100 neliökilometriä. Asukkaita on 25 600 henkeä (vuonna 2009).
2PM
Historia
Chansung on kertonut jättävänsä yhtyeen ja yhtiön kun hänen sopimuksensa päättyy: kun jäsenet uusivat sopimuksensa heille tuli eri kestoiset sopimukset. Vuonna 2018 Taecyeon ei uusinut sopimusta JYP Entertainmentin kanssa ja kuuluu eri yhtiöön kuin muut jäsenet.
Team RadioShack
Kauden 2011 joukkue
''Tilanne 23. helmikuuta 2011''
Instagram
Instagram on ilmainen sosiaalisen median palvelu kuvien ja videoiden jakamiseksi käyttäjiensä kesken. Käyttäjät voivat kommentoida ja tykätä toistensa jakamasta sisällöstä. Kuvia ja videoita voi muokata erilaisilla suodattimilla (filttereillä). Palvelun käyttö mobiililaitteilla edellyttää sovellusta, joka on saatavilla iOS- ja Android-käyttöjärjestelmille. Instagram avattiin lokakuussa 2010.